Donatas Sabeckis

Donatas Sabeckis (g. 1992 m. gruodžio 30 d. Kaune) – Lietuvos krepšininkas.

 Biografija 
Karjerą pradėjo Kauno „Jazz“ komandoje. 2014 m. persikėlė į Marijampolės „Sūduvą“. Su „Sūduva“ 2016 m. tapo NKL čempionu.

2016 m. birželio 29 d. sudarė dvejų metų sutartį su Šiaulių „Šiauliais“.

2018 m. rugpjūčio 6 d. pasirašė vienerių metų sutartį su Kauno „Žalgirio“ klubu, tačiau spalio 31 d. iki sezono pabaigos išnuomojo žaidėją Vokietijos Liudvigsburgo „MHP Riesen“ klubui.

2019 m. liepos pabaigoje išvyko į Kroatijos Zagrebo „Cibona“ klubą ir pasirašė dvejų metų sutartį.

2023 m. rugsėjo viduryje pasirašė trijų mėnesių sutartį su Panevėžio „Lietkabelio“ klubu. 2023 m. gruodžio 12 d. išvyko į Lenkiją atstovauti Slupsko „Czarni“ klubą.

2024 m. birželio pabaigoje sugrįžo į Lietuvą ir pasirašė vienerių metų sutartį su Mažeikių „M Basket“ klubu.

 Nacionalinė rinktinė 
Atstovavo Lietuvos vyrų krepšinio rinktinei atrankoje į 2023 m. pasaulio krepšinio čempionatą. Debiutavo 2022 m. liepos 4 d. rungtynėse prieš Čekijos rinktinę.

 Pasiekimai 

 2× LKL rezultatyvių perdavimų lyderis (2018, 2023 m.)
 LKL perimtų kamuolių lyderis (2017 m.)

 NKL čempionas (2016 m.)
 NKL finalo naudingiausias žaidėjas (2016 m.)
 Šveicarijos krepšinio taurės čempionas (2021 m.)Naudingiausiai žaidęs Sabeckis tapo Šveicarijos taurės čempionu, basketnews.lt, 2021-03-17

 Šaltiniai 

 Nuorodos 
 Donatas Sabeckis – Basketnews.lt;
 Donatas Sabeckis – LKL.lt;

Kategorija:Lietuvos krepšininkai